ཕྲུ་གུ་མི་རེ་ངོ་རེའི་མི་ཚེ་བསྐྱལ་རྒྱུའི་ཆ་ནས་ཡིན་ན་ཡང་དགེ་རྒན་ཚོར་འགན་ཞིག་འཁྲི་ཡོད།དེ་བཞིན་བོད་རང་བཙན་གྱི་ཐོག་ནས་བསམ་བློ་བཏང་བ་ཡིན་ན་ཡང་ཁྱེད་རང་ཚོར་འགན་ཞིག་སླེབས་ཡོང་གི་ཡོད་པ་རེད།དེ་འདྲའི་འགན་ཆེན་པོ་ཞིག་ཡོད་བསམ་པའི་སྒོ་ནས་འཛིན་གྲྭའི་ནང་སློབ་སྦྱོང་སྤྲོད་དགོས་པ་མ་གཏོགས།སོ་སོ་དགེ་རྒན་གྱི་སློབ་སྦྱོང་བྱས་ཏེ་ཕོགས་ཐོབ་གང་འཚམ་ཡོད་ས་ཞིག་ལ་སླེབས་སོང་ན།སོ་སོའི་ནང་གི་དངུལ་འདང་མི་འདང་ལ་རྩིས་བརྒྱབ་ནས་བསྡད་ན་དགོས་པ་གང་ཡང་བྱུང་མ་སོང༌།ཁ་ཐུག་ཁ་ཐུག་གི་ཕོགས་དེ་བླངས་ནས་འཛིན་གྲྭའི་ནང་སློབ་སྦྱོང་སྤྲོད་རྒྱུ་དེ་ཉི་མ་གང་འཁྱོལ་དང༌།སོ་སོའི་གོང་རིམ་ནས་རྩད་གཅོད་མ་བྱུང་ན་འགྲིགས་པ་ལྟ་བུའི་བསམ་བློ་བཏང་ན་ནམ་ཡང་མི་འགྲིགས།